Fylkesråd

Fylkesråd, også omtalt som fylkesregjering, er i norsk fylkespolitikk det politisk utøvende organet i fylkeskommuner som styres etter prinsippet om parlamentarisme. Fylkesrådet tilsvarer regjeringen i nasjonal politikk og byrådet i kommuner med byparlamentarisme.

Fylkeskommunal parlamentarisme med fylkesråd er hjemlet i kommunelovens kapittel tre.Lov om kommuner og fylkeskommuner (kommuneloven). Kapittel 3. Kommunal og fylkeskommunal parlamentarisme, Lovdata. Fylkesrådet velges av fylkestinget og står ansvarlig overfor dette (lovens paragraf 19). Det ledes av en fylkesrådsleder. Ved lovendring i 2012 ble det også åpnet for at fylkestinget kunne velge den såkalte utpekingsmetoden. Da peker fylkesordføreren ut en kandidat til vervet som fylkesrådsleder, og denne står fritt til å velge sitt kollegium. Det forutsettes at kandidaten som utpekes, er den som kan samle størst støtte i fylkestinget (lovens paragraf 19a). Fylkesrådet har øverste ansvar for fylkeskommunens virksomhet og administrasjon.   

Muligheten for å innføre parlamentarisme i fylkeskommunene ble innført i 1993.Birgit Røe Mathisen: Parlamentarisme i Nordland , forskning.no, 30. september 2002. Parlamentarisme og fylkesråd ble innført i Nordland i 1999Parlamentarisme , Nordland fylkeskommune. og i Hedmark,Politikk , Hedmark fylkeskommune. Nord-Trøndelag,Kort historie om fylkestinget , Nord-Trøndelag fylkeskommune. og TromsFakta om Troms fylkeskommune , Troms fylkeskommune. i 2003. Viken fikk også fylkesråd da det ble opprettet i 2020. Oslo byråd er formelt både et kommuneråd og et fylkesråd ettersom Oslo er både kommune og fylke.

Betegnelsen fylkesråd benyttes også på det enkelte medlem av et fylkesråd. Organet betegnes i grammatisk nøytrum som et fylkesråd, mens en person som er medlem av fylkesrådet betegnes som en fylkesråd (tilsvarende bruken av ordene statsråd og byråd).

Se også
Byråd

Referanser

Eksterne lenker
 Ole Inge Gjerald og Oddbjørn Bukve: Parlamentarisme som styringsform på regionalt nivå – frå konsensusstyre til majoritetsstyre, VF-rapport 4/2007, Vestlandsforsking

Kategori:Norsk lokalpolitikk
Kategori:Norges fylker
Kategori:Beslutningsorganer